laion/Wikipedia-Exotic huggingface dataset:
ירון שילון

ירון שילון (נולד ב-16 באפריל 1978) הוא במאי טלוויזיה ישראלי. שילון הוא בנו של איש הטלוויזיה יגאל שילון, אחיינו של דן שילון. את תחילת דרכו הטלוויזיונית עשה בגיל 3, כששיחק בתשדיר השירות "ירון אל תיגע - זה חפץ חשוד". השתתף כשחקן בפרסומות נוספות בשנות ה-80 ובשנות ה-90. בנערותו הנחה, ביים וערך את התוכניות "איך להרוס שעה" ו"בעומס יתר" בטלוויזיה בכבלים. בנוסף שיחק כילד בסרט בלוז לקיץ, שהיה חלק מסדרת הסרטים של אסקימו לימון. את שירותו הצבאי עשה כצלם ועורך ביחידת הצילום של חיל חימוש. כשהשתחרר מצה"ל ערך את הסרטים הדוקומנטריים: "סיפורו של אלוף עולם" של חיים לב ו"באתי, ראיתי, הלכתי" לעיריית לוד. ב-2004 הצטרף לתוכנית ערב אדיר עם אדיר מילר וביים בה את מערכוני החוץ. בנוסף ביים פרומואים לרשת. ב-2006 ביים את הסדרה לצחוק או למות עם גורי אלפי לרשת. ביים גם את הסרט הדוקומנטרי על פירוקם של הצמד אסי וגורי, "אסי וגורי הסוף". מ-2010, שילון הוא אחד מהבמאים בתוכנית ארץ נהדרת מעונותיה הראשונות, שבה הוא מביים מערכוני אולפן וחוץ. ב-2010 ביים וערך את סרט הקולנוע זוהי סדום של ארץ נהדרת, לצד אדם סנדרסון ומולי שגב. ב-2014 ביים את הסדרות מי נתן לך רישיון? ואיפה אתה חי?. ביים את הפתיח של הכוכב הבא לאירוויזיון. ב-2019 ביים את סדרת הטלוויזיה גיבור אמיתי. ב- 2022 ביים את הסדרה ה דקומנטארית :״וזכרוני הראשון-שלמה ארצי ביוגרפיה מוזיקלית״, שמועמדת לפרס הסדרה הטובה ביותר וגם מועמד לפרס הבימוי הטוב ביותר. בשנת -2022 ביים את הסרט 20 שנה לארץ נהדרת, שמסכם את 20 העונות של התוכנית המצליחה. בנוסף, שילון הוא במאי פרסומות. בין הקמפיינים שביים, הבנק הבין לאומי עם אסי כהן, דואר ישראל עם אלי ומריאנו, סנו עם משה פרץ, סנו עם חיים כהן, ביטוח aig עם מריאנו אידלמן, ביטוח מגדל עם גורי אלפי ועוד עשרות פרסומות. ירון משמש כבמאי הבית של שלמה ארצי, כולל בימוי סרטים דוקומנטריים, קליפים ובימוי המופעים. ב 2016 הקים את דף ״משחק השבת״ בפייסבוק, דף שמשמר את ההיסטוריה של קבוצת הכדורגל של הפועל תל אביב. שילון נשוי לשחר, בתה של מיכל חלד, זוגתו של שלמה ארצי ואב לשלושה. מדיה וקבצים בנושא ירון שילון בוויקישיתוף ירון שילון, ברשת החברתית פייסבוק ירון שילון, סרטונים בערוץ היוטיוב ירון שילון, במיזם "אישים" לתיעוד היצירה הישראלית ירון שילון, במסד הנתונים הקולנועיים IMDb (באנגלית) ירון שילון, באתר MusicBrainz (באנגלית) עינב שיף‏, "הלוואי שאת המלחמות ינהלו כאן כמו את 'האח הגדול', באתר וואלה, 11 במאי 2010 יואב בירנברג | צילום: גבריאל בהרליה, שילון, הדור הבא, באתר ynet, 5 ביוני 2019
אלכסנדר מאפרודיסיאס

אלכסנדר מאפרודיסיאס (ביוונית: Ἀλέξανδρος ὁ Ἀφροδισιεύς) היה פילוסוף מהאסכולה הפריפטטית מן המאה ה-3 לספירה, פרשנו היווני הידוע ביותר של כתבי אריסטו בעת העתיקה. אלכסנדר קרוי על שם עיר הולדתו אפרודיסיאס אשר בקאריה. מסוף המאה ה-2 הוא כבר חי ולימד באתונה, ועמד שם בראש האסכולה הפריפטטית. פירושיו לאריסטו הפכו כה פופולריים עד שבמאה ה-6 מחברים הדנים באריסטו כבר הסתפקו בכינויו הסתמי: "הפרשן" (ὁ ἐξηγητής). מחיבוריו הפרשניים הרבים על כתבי אריסטו השונים, שרדו הפירושים הבאים: פירוש לספר האנליטיקה שמלכתחילה, לספר ה"טופיקה", וכן לספרים מטאורולוגיה, על החושים, ומטפיזיקה. בפירושיו לאריסטו ניתן למצוא התייחסויות גם לטקסטים של אריסטו שלא שרדו, כמו למשל על האידיאות. גם כמה מחיבוריו העצמאיים של אלכסנדר, שאינן פרשנות לאריסטו, שרדו. ביניהם: "על הגורל" (שם מתפלמס אלכסנדר נגד הפילוסופיה של ההאסכולה הסטואית בנוגע לדטרמיניזם), וכן "על הנפש". בחיבור על הנפש מציג אלכסנדר את פרשנותו לגישת אריסטו אל הנפש: לדבריו הנפש היא חלק אורגני של הגוף, ולכן אף היא אובדת באבוד הגוף. פרשנות זו אומצה על ידי פייטרו פומפונזי וצזארה קרמוניני - הוגים בני אסכולה בראשית תקופת הרנסאנס, שנתכנתה בשל כך "האלכסנדריסטיים". מדיה וקבצים בנושא אלכסנדר מאפרודיסיאס בוויקישיתוף אלכסנדר מאפרודיסיאס, באתר אנציקלופדיה בריטניקה (באנגלית) אלכסנדר מאפרודיסיאס, דף שער בספרייה הלאומית
רישון הולמס

רישון דיאנטה הולמס (באנגלית: Richaun Diante Holmes; נולד ב-15 באוקטובר 1993) הוא כדורסלן אמריקאי המשחק בקבוצת וושינגטון וויזארדס מליגת ה-NBA, בעמדת הסנטר. הולמס נולד וגדל בלוקפורט שבאילינוי, ובשנת 2011 החל ללמוד במכללה הקהילתית "מוריין ואלי" אשר בפאלוס הילס הסמוכה. לאחר שנה אחת עבר ללמוד באוניברסיטת המדינה של באולינג גרין שבמדינת אוהיו, ושיחק בקבוצת הכדורסל שלה המשתתפת בליגת המכללות הבכירה. בעונתו האחרונה באוניברסיטה, 2014/2015, רשם ממוצעים של 14.7 נקודות ו-8.0 ריבאונדים בממוצע למשחק, והוליך את כל שחקני מחוז MAC‏ (Mid-American Conference) בממוצע חסימות למשחק (2.7) ובאחוזי קליעה מהשדה (56.3%). בדראפט ה-NBA‏ 2015 נלקח הולמס על ידי פילדלפיה 76' בבחירה ה-37. לאורך עונת הרוקי שלו נשלח מספר פעמים לקבוצת הבת של פילדלפיה מליגת הפיתוח של ה-NBA – דלאוור 87' – ובששת משחקיו בקבוצה קלע 12.2 נקודות בממוצע למשחק. בתקופתו בפילדלפיה הציגו הסיקסרס שיפור משמעותי, מקבוצה של 10 ניצחונות בעונת 2015/2016 לקבוצה של 52 ניצחונות והעפלה לפלייאוף ה-NBA בעונת 2017/2018. במהלך 3 העונות קלע הולמס 7.4 נקודות והוריד 4.2 ריבאונדים בממוצע למשחק, לרוב כשחקן ספסל. לקראת עונת 2018/2019 הועבר בטרייד לפיניקס סאנס בתמורה לפיצוי כספי ("Cash considerations"). בעונתו היחידה בקבוצה שימש כמחליפו מהספסל של הרוקי דיאנדרה אייטון, וקלע 8.2 נקודות בממוצע למשחק. ביולי 2019 חתם הולמס בסקרמנטו קינגס על חוזה לשנתיים בסך כ-10 מיליון דולר. במשחק הרביעי של עונת 2019/2020 קלע 24 נקודות ואסף 13 ריבאונדים מול דנוור נאגטס, ומאז תפס את עמדת הסנטר הפותח של הקינגס במקומו של דוויין דדמון. מדיה וקבצים בנושא רישון הולמס בוויקישיתוף רישון הולמס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN ביוגרפיה, באתר קבוצת אוניברסיטת המדינה של באולינג גרין סטטיסטיקות המכללות של הולמס, באתר sports-reference.com רשימת הנבחרים בדראפט 2015, באתר basketball-reference.com הסטטיסטיקות של הולמס בליגת הפיתוח, באתר basketball-reference.com פיניקס מצרפת את הולמס, באתר הקבוצה, 20 ביולי 2018 הולמס חתם על חוזה בסקרמנטו, באתר ESPN,‏ 16 ביולי 2019 סיכום המשחק בין סקרמנטו לדנוור, באתר ESPN,‏ 29 באוקטובר 2019
פרנויה (ספר)

פרנויה (באנגלית: Paranoia) הוא ספר רומן ופרוזה שכתב ג'וזף פיינדר. הספר נחשב לאחד הספרים המצליחים והמזוהים ביותר עם פיינדר. והוא אף היה ברשימת רבי-המכר של הניו יורק טיימס. כשהבוס של אדם קסידי, עובד זוטר בקונגלומרט היי-טק ווייט טלקום, תופס אותו במעילה קלה, הוא מותיר בידיו ברירה: לעמוד לדין בשורה של עבירות חמורות, או לחדור במסווה לצמרת של החברה המתחרה טריון ולספק מידע פנימי על מוצריה. קסידי בוחר באפשרות השנייה. מצויד בהמלצות פיקטיביות המציגות אותו כשחקן מרכזי בזירת ההיי-טק הוא מקבל תפקיד בכיר בטריון, ועד מהרה נטמע בשורותיה. הנאמנות הכפולה, סיפור אהבה לוהט עם אחת העובדות הבכירות בטריון ויחסיו המורכבים של קסידי עם אביו הזקן הופכים את חייו למערבולת של מתח ושקרים, המגיעה לשיאה כאשר הוא חודר לקודש הקודשים של טריון וגונב סודות מקצועיים מהבוסים החדשים שלו. אבל כשקסידי מנסה להשתחרר מהמפעילים שלו, הוא מגלה שהסיוט רק מתחיל... באוגוסט 2013 יצא לאקרנים הסרט "פרנויה", בכיכובם של ליאם המסוורת' כאדם קאסידי, אמבר הרד כאמה ג׳נינגס, האריסון פורד כג'וק גודארד וגארי אולדמן כניקולס ווייט. פרופיל הספר באתר עברית
דגל הונגריה

דגל הונגריה הוא טריקולור מאוזן בצבעים אדום, לבן וירוק. הדגל אומץ במהלך מהפכת 1848. עד שנת 1946, סמל הכתר המלכותי היה מונח במרכזו. האדום מסמל "כוח", הלבן מסמל "נאמנות" והירוק מסמל "תקווה". דגל הונגריה, השתמשו בו בשנים 1867–1918, בתקופת האימפריה האוסטרו-הונגרית. דגל הונגריה, השתמשו בו בשנים 1918–1919. דגל הונגריה, השתמשו בו בשנים 1919. דגל הונגריה, השתמשו בו בשנים 1919–1946. דגל הונגריה, השתמשו בו בשנים 1946–1949 ו- 1956–1957. דגל הונגריה, השתמשו בו בשנים 1949–1956. דגל הונגריה בתקופת המרד ההונגרי 1956. דגל הונגריה, השתמשו בו בשנים 1957–1989. דגל המועצה, השתמשו בין השנים 1920–1944. דגל הנשיא סמל הונגריה המנון הונגריה מדיה וקבצים בנושא דגל הונגריה בוויקישיתוף הונגריה, באתר דגלי העולם (באנגלית) דגל הונגריה, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא הונגריה. אתם מוזמנים לתרום לוויקיפדיה ולהרחיב אותו.
דרומזאורוידס

דרומזאורוידס (שם מדעי: Dromaeosauroides) הוא סוג של דינוזאור טורף בן למשפחת הדרומאוזאוריים אשר חי באירופה בקרטיקון התחתון שלפני 140 מיליון שנה. המאובנים של דינוזאור זה התגלו באי בורנהולם בים הבלטי, השייך לדנמרק, והיו בעלי דמיון רב לדרומזאורוס, אשר על שמו הוא קרוי (מילולית: "דומה לדרומזאורוס"). הסוג כלל מין יחיד - Dromaeosauroides bornholmensis, אשר סווג בשנת 2003 וקרוי על שם האי בו התגלה. דינוזאור זה הוא מהמינים העתיקים ביותר במשפחתו וסוג הדרומזאור הוודאי (ללא מחלוקות על מיונו) היחיד ממשפחתו שחי באירופה. הממצאים של דינוזאור זה כללו שני שרידי שיניים מ-2000 ומ-2008. בנוסף ממצאים של הנודטיס, דרומזאור אירופי נוסף שמוטל בספק שייכים אולי למין זה. ממצאים של קופרוליטים המורכבים מדגים גם קשורים אליו. מאובני השיניים שנתגלו ב-2000 הגיעו לאורך 21.7 מילימטרים ול-15 מילימטרים במאובנים מ-2008. אורך הגוף של בעליהם הגיע לאורך 2–3 מטרים ולמשקל של 40 ק"ג. הם היו בעלי רכס משונן שהעיד על תזונה מבשר. בדומה לדרומזאורים כמו הדיינוניכוס הוא היה דו-רגלי בעל טפרים גדולים ואולי כוסה בנוצות לגופו. הדרומזאורוידס חי סביב הלגונות של דנמרק הקדומה בסביבת חופים. לצידו התקיימו מיני טיטאנוזאורים, נודוזאוריים קוצניים ואולי גם הבריוניקס, אך רוב היצורים באזור היו חיות ימיות כמו תנינים, צבי ים ודגים. ככל הנראה יצורי ים אלה שימשו לו מזון או לפחות נבלותיהם. מדיה וקבצים בנושא דרומזאורוידס בוויקישיתוף דרומזאורוידס, באתר GBIF (באנגלית) השוואה לאדם מאובן של Dromaeosauroides bornholmensis
פדרו אריקו סוארס

פדרו אריקו סוארס (בספרדית: Pedro Arico Suarez;‏ 5 ביוני 1908 – 18 באפריל 1979) היה כדורגלן ארגנטינאי, ששיחק בעמדת הקשר אחורי. סוארס נולד בסנטה בריגידה (בגראן קנריה) שבספרד והיגר עם הוריו לארגנטינה בגיל צעיר. הוא החל את הקריירה שלו בשנת 1926 במועדון פרו קאריל אואסטה ועבר לבוקה ג'וניורס בשנת 1930. בעונתו הראשונה עם בוקה סוארס זכה באליפות ארגנטינה. במהלך העשור שלאחר מכן זכה בארבע אליפויות נוספות בשנים 1931, 1934, 1935 וב-1940. הוא גם זכה בגביע קופה איברגורן בשנת 1940. במהלך העשור בו שיחק סוארס בבוקה ג'וניורס ערך 335 הופעות בכל המסגרות, וכבש שער אחד בתיקו 2–2 נגד פלטנסה ב-6 באוגוסט 1933. בנבחרת ארגנטינה ערך סוארס 12 הופעות וכבש שער אחד בין השנים 1930–1940. את הופעת הבכורה שלו ערך במונדיאל 1930, המונדיאל הראשון בהיסטוריה, והגיע בטורניר זה עד לגמר אותו הפסידו בתוצאה 2–4 לאורוגוואי. מדיה וקבצים בנושא פדרו אריקו סוארס בוויקישיתוף פדרו אריקו סוארס, באתר Transfermarkt פדרו אריקו סוארס, באתר National Football Teams פדרו אריקו סוארס, באתר FootballDatabase.eu
אורניתודסמוס

אורניתודסמוס (שם מדעי: Ornithodesmus) הוא סוג של דינוזאור טורף ממשפחת הדרומאוזאוריים, אשר חי באירופה בקרטיקון התחתון שלפני 125 מיליון שנה. המאובנים התגלו על האי וייט, בריטניה ותוארו ב-1887 בידי הפלאונטולוג הבריטי הארי סיילי. משמעות שמו היא: "קשור לעוף" ("ornis" - עוף, "desmos" - קשור). הוא היה מבין הדרומזאורים הבודדים שחיו בקרטיקון התחתון של אירופה. התגלו ממנו ממצאי חוליות גב בודדות שיצרו שלדה באורך 9.6 ס"מ. הדינוזאור הגיע לאורך של 1.8 מטר והיה טורף זריז כמו הולוצירפטור. היו לו שיניים חדות ששימשו לשיסוע טרף. מאובני שיניים התגלו באותו אזור בו נמצא, אך הם השתייכו למין לא ידוע שהיה גדול כמו היוטרפטור. סיילי הגדיר את הממצאים כמאובנים של עוף קדום, עקב העצמות הקלות הדומות לאלה של עופות. בהמשך הוא סווג מחדש למין של פטרוזאור גדול שהיה בעל מאפיינים הקרובים לעופות. דבר זה חיזק את הטענה שהעופות והפטרוזאורים התפתחו מאותו אב קדמון משותף. ואולם למרות דמיונו לעוף הוא סווג למשפחה עצמאית - Ornithodesmidae. רק ב-1993 התברר שמאובנים אלה השתייכו לתרופוד קדום קל ממדים. תחילה סברו שמדובר במין טרודון, אך בהמשך שייכו אותו למשפחת הדרומזאוריים. ממצאי הפטרוזאורים ששויכו לסוג זה הועברו לסוג איסטיודקטילוס. מדיה וקבצים בנושא אורניתודסמוס בוויקישיתוף אורניתודסמוס, באתר האנציקלופדיה של החיים (באנגלית) אורניתודסמוס, באתר GBIF (באנגלית)
Kylie Christmas

Kylie Christmas הוא אלבום חג המולד הראשון של הזמרת-יוצרת האוסטרלית קיילי מינוג ואלבומה השלושה עשר בכללי. האלבום יצא לאור ב-13 בנובמבר 2015, על ידי חברות התקליטים פרלופון רקורדס והאחים וורנר, אשר הפיצו את האלבום גם בארצות הברית. האלבום הגיע למקום ה-12 במצעד האלבומים הבריטי. האלבום יצא בעקבות הרצון של מינוג לעזוב את חברת התקליטים שלה, פרלופון רקורדס. כתוצאה מתכנון לעזוב את החברה, מינוג חתמה על עסקה עם פרלופון במסגרתה תוציא לאור את אלבום אחד נוסף לפני עזיבתה ולאחר מכן תעזוב לחברת התקליטים החדשה שלה רוק ניישן. האלבום מכיל גרסאות כיסוי לשירי חג מולד ידועים בתוספת ארבעה שירים מקוריים של מינוג. בגרסת הדלוקס ישנם שלושה שירים מקוריים נוספים. מתוך האלבום יצאו לאור שלושה סינגלים; "Only You", שיר מקורי של מינוג בשיתוף עם ג'יימס קורדן אשר יצא לאור ארבעה ימים לפני צאת האלבום. הסינגל השני מהאלבום היה השיר "100 Degrees", שיר מקורי נוסף של מינוג ביחד עם אחותה דני מינוג, אשר יצא לאור ביום צאת האלבום. הסינגל השלישי מהאלבום היה השיר "Every Day's Like Christmas", שיר מקורי נוסף של מינוג, אשר יצא לאור ב-2 בדצמבר. על מנת לקדם את האלבום הופיעה מינוג באופן חד פעמי בהיכל רויל אלברט בלונדון. עם שחרורו האלבום קיבל ביקורות מעורבות מהמבקרים, אשר מצד אחד החמיאו להפקה ולשירים המקוריים אך מצד שני רבים גם מתחו ביקורות על חוסר החדשנות ומסורתיות היתר ועל הדואטים שנעשו לאלבום. שנה לאחר צאת האלבום יצאה לאלבום מהדורה מחודשת בשם Kylie Christmas: Snow Queen Edition, אשר כלל בנוסף לשירי האלבום המקורי שישה שירים חדשים. על מנת לקדם את האלבום הופיעה מינוג פעמיים נוספות בהיכל רויאל אלברט בלונדון. מידע על האלבום Kylie Christmas באתר MusicBrainz מידע על האלבום Kylie Christmas באתר AllMusic האלבום Kylie Christmas באתר Discogs האלבום Kylie Christmas באתר ספוטיפיי האלבום Kylie Christmas באתר דיזר האלבום Kylie Christmas באתר אפל מיוזיק האלבום Kylie Christmas באתר טיידל האלבום Kylie Christmas באתר יוטיוב Kylie* - Kylie Christmas, Discogs (באנגלית) Official Albums Chart Top 100 | Official Charts Company, www.officialcharts.com (באנגלית)
גבעות אידיאקרה

גבעות אידיאקרה (באנגלית: Ediacara Hills) הן רכס של גבעות נמוכות בחלק הצפוני של רכסי פלינדרס שבאוסטרליה הדרומית, בערך 650 קילומטרים צפונית לאדלייד בירת המדינה. באזור יש מכרות ישנים רבים של נחושת וכסף מפעילויות הכרייה בשלהי המאה ה-19. הגבעות מכילות מאובנים של צורות חיים רב-תאיים מוקדמים, הביוטה של האדיקר (לאגרשטטה), ותרמו את שמן לתור האדיקר, התקופה הגאולוגית האחרונה בנאופרוטרוזואיקון. קיים יישוב בשם אידיאקרה באזור גבעות אידיאקרה, אבל הוא קטן. הגבעות ממקומות צפונית לקו גויידר (Goyder's Line) (מונח גאוגרפי באוסטרליה הדרומית לקו שצפונית לו יורדים פחות מ-250 מילימטרים גשם בממוצע לשנה), אין הרבה מים גלויים, וכמות מי התהום מוגבלת. חשיבותם של גבעות אידיאקרה להבנת התפתחותם הראשונית של אורגניזמים רב-תאיים נקבעה רק מאז אמצע המאה העשרים. הגאולוג האוסטרלי רג'ינלד קלוד ספריג (Reginald Claude Sprigg‏; 1919–1994) חקר את גבעות אידיאקרה בשנת 1946. הוא מצא שם הדפסים של אורגניזמים רכים, שהשתמרו בעיקר על החלק התחתון של לוחות קוורציט ואבן חול. זה היה הממצא העשיר הראשון של מאובנים מהתקופה שקדמה לקמבריון. שנים מעטות לאחר מכן, התגלו גם מאובנים של אורגניזמים בעלי גוף רך מתור האדיקר בלסטרשייר, בבריטניה, בנמיביה ובאתר המורשת העולמית השמורה האקולוגית מיסטייקן פוינט בניופאונדלנד בקנדה. יש שני אתרי מאובנים נפרדים בתחומי האזור המוגנים על פי חוק. "אתר המאובנים אידיאקרה - נילפנה" (Ediacara Fossil Site - Nilpena) המוגדר ברשימת המורשת הלאומית האוסטרלית (Australian National Heritage List) בעוד שפארק השימור אידיאקרה (Ediacara Conservation Park), השוכן 20 קילומטרים צפונה רשום ברשימת המורשת של אוסטרליה הדרומית (South Australian Heritage Register). University of California page on the Ediacara Hills "Ediacara Fossil Site - Nilpena, Parachilna, SA, Australia". Australian National Heritage List. Department of the Environment. "Ediacara Fossil Reserve Palaeontological Site, Ediacara Conservation Reserve (sic) [Note that National Heritage Place 24300 Ediacara Fossil Site - Nilpena is 20km to the south]". South Australian Heritage Register. Department for Environment and Water.
גולה

האם התכוונתם ל... גלות – עקירה מאולצת של אדם ממולדתו גלות (יהדות) – הגלויות של עם ישראל בהשקפת היהדות הגליה – צורת ענישה גולות – צעצוע המשמש למשחקי ילדים שונים גולה (ליבריה) – שבט בליבריה אישים: טום גולה – כדורסלן ופוליטיקאי אמריקאי שרבט גולה – אפגנית שהתפרסמה בהופעתה על שער המגזין נשיונל ג'יאוגרפיק גולה מירה – ממנהיגות המחתרת בגטו קרקוב ומרד גטו קרקוב גול
Kylie Christmas: Snow Queen Edition

Kylie Christmas: Snow Queen Edition (בעברית: חג המולד של קיילי: גרסת מלכת השלג) הוא הוצאה לאור מחדש של האלבום, Kylie Christmas, של הזמרת-יוצרת האוסטרלית, קיילי מינוג, אשר התרחשה ב-25 בנובמבר 2016, על ידי חברת התקליטים פרלופון רקורדס. האלבום הגיע למקום ה-31 במצעד האלבומים הדיגיטליים. האלבום הוא במקור אלבום חג מולד אשר מינוג הוציאה לאור שנה קודם לכן בשם Kylie Christmas, ואלבום זה הוא הוצאה מחודשת של אלבום חג המולד. האלבום כולל את שירי האלבום המקורי בתוספת 6 שירים חדשים. על מנת לקדם את האלבום הופיעה מינוג בטלוויזיה והתראיינה. בנוסף לכך, הופיעה מינוג בהיכל רויאל אלברט שבלונדון במסגרת סדרת הופעות שקיימה שם לקידום האלבום הזה ואלבום חג המולד הקודם שלה, A Kylie Christmas. ב-2 בנובמבר חשפה מינוג את עטיפת האלבום ואת רשימת השירים באלבום ויומיים לאחר מכן, האלבום היה זמין לרכישה מוקדמת בפורמט פיזי ודיגיטלי באתר הרשמי של מינוג. על מנת לקדם את האלבום מינוג ביצעה את השיר "Everybody's Free (To Feel Good)" מתוך האלבום בפרסומת בריטית למגפיים לכבוד חג המולד. בנוסף ביצעה את השיר "Night Fever" בתוכנית טלוויזיה צרפתית על מנת לקדם את האלבום בשאר אירופה. ב-6 בדצמבר ביצעה את השירים "At Christmas", "Can't Get You Out of My Head" ו-"Wonderful Christmastime" בתוכנית של הזמר הבריטי מיקה עם מיקה עצמו. בנוסף גם הופיעה כמה ימים לאחר מכן בהיכל רויאל אלברט בלונדון בחלק מסדרת הופעות שקיימה שם לקידום האלבום הזה ואלבום חג המולד הקודם. בנוסף לכך, הופיעה בתוכנית הבריטית "The Jonathan Ross Show" עם השיר "At Christmas" ועם השיר "Everybody's Free (To Feel Good)" בגמר אקס פקטור בריטניה. ב-16 בדצמבר, קיימה הופעה אחרונה לקידום האלבום בגרסה הצרפתית ל"רוקדים עם כוכבים" עם השיר "Night Fever". מידע על האלבום Kylie Christmas: Snow Queen Edition באתר MusicBrainz האלבום Kylie Christmas: Snow Queen Edition באתר Discogs האלבום Kylie Christmas: Snow Queen Edition באתר ספוטיפיי Official Album Downloads Chart Top 100 | Official Charts Company, www.officialcharts.com (באנגלית)
דייוויד ברק (שחקן)

דייוויד ברק (באנגלית: David Burke; נולד ב-25 במאי 1934) הוא שחקן אנגלי, הידוע מהופעתו בתפקיד דוקטור ווטסון בסדרת הטלוויזיה "הרפתקאותיו של שרלוק הולמס" ששודרה בשנות השמונים של המאה העשרים בערוץ גרנדה טלוויז'ן, בכיכובו של ג'רמי ברט בתפקיד שרלוק הולמס. עוד גילם ברק את דמותו של יוסיף סטלין בפרקים האחרונים של הסדרה "ריילי: אלוף המרגלים". ברק נולד ב-25 במאי 1934 בעיר ליברפול שבאנגליה. הוא למד משחק באקדמיה המלכותית לאמנות הדרמה (RADA). בתיאטרון גילם ברק את דמותו של נילס בוהר במחזה "קופנהגן" מאת מייקל פריין. ברק שיחק בתפקיד ד"ר ווטסון בעונה הראשונה של הסדרה "ההרפתקאותיו של שרלוק הולמס". הוא עזב את התוכנית אחרי שהוזמן להצטרף ללהקה השייקספירית המלכותית יחד עם אשתו אנה. השניים העריכו שעבודה משותפת תהיה טובה יותר עבור בנם הצעיר, טום, שהיה אז בערך בן שלוש. רבים חשבו שהוא גילם את ד"ר ווטסון בסגנון מעולה. השחקן אדוארד הרדוויק החליף אותו בהמלצתו של ברק. ב-1965 שיחק ברק בפרק בסדרה "שרלוק הולמס" של ה-BBC בכיכובם של דאגלס וילמר ונייג'ל סטוק. תפקידים נוספים שלו בטלוויזיה כוללים את יוסיף סטלין במיני-סדרה הבריטית "ריילי: אלוף המרגלים", ובעיבוד לסיפור הקצר מאת ג'ון וינדהם "Random Quest". ב-1975 גילם את דמותו של ויליאם מוריס בסדרה "The Love School". ב-2006 שיחק לצדו של בנו, טום ברק, בעיבוד של ה-BBC לסיפור רוח רפאים "מספר 13" מאת מ. ר. ג'יימס. ברק נשוי לשחקנית אנה קלדר-מרשל. בנם טום ברק אף הוא שחקן. דייוויד ברק, במסד הנתונים הקולנועיים IMDb (באנגלית) דייוויד ברק, באתר AllMovie (באנגלית) דייוויד ברק, במסד הנתונים הקולנועיים KinoPoisk (ברוסית) דייוויד ברק, באתר MusicBrainz (באנגלית) Redmond 2011, p. 249. Edward Hardwicke (Obituary), The Telegraph, 17 May 2011 Angelini, Sergio. "Reilly, Ace of Spies (1983)". BFI Screenonline. British Film Institute. נבדק ב-23 בדצמבר 2015. {{cite web}}: (עזרה) McMullen 2012. Law 2011, p. 126. Davies 2007. Haining 1994, p. 172. Barnes 2002, p. 118. Haining 1994, p. 169. Barnes 2002. Smith 2009, pp. 81, 108. "BBC Four - Random Quest". BBC. נבדק ב-23 בדצמבר 2015. {{cite web}}: (עזרה) "The Love School: The Artisan". BBC Genome Project. BBC. נבדק ב-23 בדצמבר 2015. {{cite web}}: (עזרה) Cotter 2013, p. 36. Amer, Matthew (26 ביולי 2012). "My Place: Tom Burke". Official London Theatre. נבדק ב-22 בדצמבר 2015. {{cite web}}: (עזרה) Barnes, Alan (2002). Sherlock Holmes on Screen. Reynolds & Hearn Ltd. ISBN 978-1903111048. Cotter, Robert Michael (2013). The Women of Hammer Horror: A Biographical Dictionary and Filmography. McFarland & Company. ISBN 9780786472086. Davies, David Stuart (2007). Starring Sherlock Holmes. Titan Books. ISBN 9781845765378. Haining, Peter (1994). The Television Sherlock Holmes. Virgin Books. ISBN 978-0863697937. Law, Jonathan (2011). The Methuen Drama Dictionary of the Theatre. Methuen Drama. ISBN 9781408131473. McMullen, Kieran (2012). The Many Watsons. MX Publishing. ISBN 9781780923031. Redmond, Christopher (2011). Sherlock Holmes Handbook (2nd ed.). Dundurn Group Ltd. ISBN 9781554884469. Smith, Daniel (2009). The Sherlock Holmes Companion: An Elementary Guide. Castle Books. ISBN 9780785827849.
Hits (אלבום)

Hits ׁ(בעברית: להיטים) הוא אלבום אוסף של הזמרת-יוצרת האוסטרלית, קיילי מינוג. אלבום האוסף יצא לאור ביפן, הונג קונג, תאילנד והפיליפינים על ידי חברת התקליטים EMI מיוזיק יפן. אלבום האוסף מכיל אוסף של שירים בולטים מהקריירה של מינוג בין השנים 2000 ל-2010. בנוסף לכך, אלבום האוסף גם מכיל רמיקס לשיר "Get Outta My Way" אשר נעשה על ידי הדי ג'יי היפני יסוטאקה נקטה. בנוסף למהדורה הרגילה, יצאה לאלבום האוסף גם מהדורה מיוחדת הכוללת DVD המכיל קליפים לשירים באלבום. מידע על האלבום Hits באתר MusicBrainz האלבום Hits באתר Discogs Amazon.com: Hits: Kylie Minogue: Music, www.amazon.com ディスコグラフィー / カイリー・ミノーグ [Discography / Kylie Minogue (in Japanese). EMI Music Japan. Retrieved 3 April 2011.] (ארכיון) "Kylie Minogue – Hits (+DVD/Ltd Ed)". HMV Hong Kong. Retrieved 14 June 2011. MANILA CONCERT SCENE: Show Girl KYLIE MINOGUE releases KYLIE Hits CD+DVD only in Southeast Asia, manilaconcertscene.blogspot.com (באנגלית)
אורי רוזנווקס

אורי רוזנווקס (נולד בשנת 1965) הוא במאי, מפיק ותסריטאי ישראלי. רוזנווקס נולד בירושלים לברוריה ולזלמן רוזנווקס וגדל בבאר שבע. את שירותו בצה"ל עשה כמפקד טנק. הוא בוגר אוניברסיטת תל אביב בקולנוע וטלוויזיה ומוסמך אותה אוניברסיטה בחקר המזרח התיכון. מאז תחילת הקריירה הקולנועית שלו ב-1991 יצר רוזנווקס סדרות טלוויזיה, סרטים דוקומנטריים ודוקו-אקטיביסטיים במגוון נושאים. בנוסף, היה תחקירן בתוכנית "עובדה" בין השנים 1993–2007, שם כתב והפיק עשרות דיווחים דוקומנטריים. כיהן בין השנים 2010–2013 כיו"ר פורום יוצרי הסרטים הדוקומנטריים בישראל. רוזנווקס היה מעורב בפרויקט חינוכי בעיר הבדואית רהט, אשר במסגרתו הוא פתח כיתה ללימודי קולנוע לנשים. מתוך הפרויקט הזה יצא סרט תיעודי קצר. הוא מתגורר ברמת גן, נשוי לתמי ואב לשלושה. 1998 - בלש בירושלים 2001 - דרך האוכל 2004 - ההחמצה הגדולה 2007 - עשירים הם חברים 2007 - החוג לקולנוע - סרט תיעודי קהילת הבדואים השחורים ("אפרו-בדואים") ברהט 2008 - מדינה זבל - סרט תיעודי העוסק בתופעת השלכת פסולת ואשפה במקומות ציבוריים ברחבי ישראל (HOT8) 2008 - על החיים ועל המוות 2010 - ארבעה סיפורים מהנגב - קובץ סרטים קצרים של החוג לקולנוע ברהט, בבימוי ארבעה במאים ובמאיות בדואים, ובהפקת רוזנווקס. 2010 - "דור שלם דרש שלום" - על תנועת דור שלום (yes דוקו) 2013 - לוד בין ייאוש לתקווה - העיר לוד על רקע הבחירות לעירייה (HOT8) 2013 - ליבוביץ – אמונה אדמה אדם - על ישעיהו ליבוביץ (HOT8) 2015 - הנובליסטים - על ישראלים זוכי פרס נובל (yes דוקו) 2017 - הנשר הגדול - על הרמב"ם (כאן 11) 2018 - זכות הצעקה: פרקים במחאה הישראלית (HOT8) 2019 - מלכויות של מטה - על תנועת החסידות (כאן 11) 2020 - המפרץ - על הזיהום במפרץ חיפה (HOT8) 2023 - מכונת המיתוסים (כאן 11) מדיה וקבצים בנושא אורי רוזנווקס בוויקישיתוף אורי רוזנווקס, ברשת החברתית פייסבוק אורי רוזנווקס, במסד הנתונים הקולנועיים IMDb (באנגלית) אורי רוזנווקס, באתר ארכיון הסרטים הישראלי בסינמטק ירושלים שני ליטמן, כיו"ר פורום היוצרים הדוקומנטריים התמחה אורי רוזנווקס בבלגן מאורגן היטב, באתר הארץ, 17 בפברואר 2014 רהט- ארבעה סיפורים מהנגב, באתר הקרן החדשה לקולנוע ולטלוויזיה, ‏2010 נירית אנדרמן, "מלון תשעה כוכבים" זכה בפרס הקולנוע התיעודי, באתר הארץ, 19 ביוני 2007 גילי איזיקוביץ, הוכרזו הזוכים בפרס "פראט" לסיקור של איכות הסביבה, באתר הארץ, 23 במרץ 2009 שני סרטים על מיעוטים, באתר הארץ, 13 באוקטובר 2010 מורן שריר, דור שלם דרש שלום: מסיכת המוות של השמאל הציוני, באתר הארץ, 20 באוקטובר 2010 איילת שני, ייאוש בחצר האחורית של גוש דן, באתר הארץ, 5 בינואר 2013 מאיר בביוף, חישעיהו ליבוביץ והמזרחים - אף מילה, באתר "העוקץ", 13 באפריל 2013 גילי איזיקוביץ, מדוע שכטמן, כהנמן וצ'חנובר קיבלו נובל?, באתר הארץ, 22 באפריל 2015 נועה בורשטיין-חדד, חומר הנפץ של עולם האמונה היהודי, באתר "העוקץ", 26 בנובמבר 2017 גילי איזיקוביץ, "זכות הצעקה": טלוויזיה שמרתיחה את הדם, באתר הארץ, 10 במרץ 2018 איריס חפץ, "זכות הצעקה" ונחת זרועם של השוטרים, באתר "העוקץ", 12 במרץ 2018 גילי איזיקוביץ, "המפרץ": הצפייה בסדרה התיעודית הזאת מקוממת ומייאשת, באתר הארץ, 25 ביוני 2020 נעמה ריבה, אם מישהו עדיין מזלזל בסכנה האורבת במפרץ חיפה – שיצפה בסדרה הזאת, באתר הארץ, 7 ביולי 2020 שני ליטמן, הפוליטיקה היא עגלה ריקה, אבל עם ידע והיגיון בריא אפשר לפעמים לנצח אותה, באתר הארץ, 6 ביולי 2020